បួន​សប្តាហ៍​ចុងក្រោយ​នេះ មិនមាន​ករណី​ឆ្លង​ជំងឺ​​កូវីដ១៩​ថ្មី​ទេ​នៅ​កម្ពុជា
ប្រទេស​កម្ពុជា​មិនបាន​រករឃើញ​ការឆ្លង​មេរោគ​កូរ៉ូណា​បួនសប្តាហ៍​មកហើយ​គិត​មកដល់​ថ្ងៃ​ច័ន្ទ​នេះ។
វ៉ាស៊ីនតោន — គិតត្រឹមព្រឹកថ្ងៃច័ន្ទទី១១ខែឧសភានេះ កម្ពុជាមិនទាន់រកឃើញករណីឆ្លងថ្មីនៃជំងឺកូវីដ១៩ទេ។ នេះបើយោងតាមសេចក្តីប្រកាសព័ត៌មានរបស់ក្រសួងសុខាភិបាលកម្ពុជា ដែលបានចេញផ្សាយនៅថ្ងៃច័ន្ទនេះ។ នេះគឺជាសប្តាហ៍ទី៤ហើយ ដែលមិនមានករណីវិជ្ជមានថ្មីនៃវីរុសកូរ៉ូណា ត្រូវបានរាយការណ៍ក្នុងប្រទេសកម្ពុជា។ រហូតមកដល់ពេលនេះ ចំនួនអ្នកឆ្លងសរុបគឺនៅតែមាន១២២ករណីដដែល។ ក្នុងនោះ ១២០ករណីបានជាសះស្បើយវិញ។ នៅសល់តែ២ករណីទៀត ដែលបានកើតឡើងចំពោះស្ត្រីម្នាក់នៅខេត្តបន្ទាយមានជ័យ និងបុរសម្នាក់នៅខេត្តកំពង់ឆ្នាំង។ ប៉ុន្តែអ្នកឆ្លងទាំងពីរនាក់ដែលមិនទាន់ជាសះស្បើយនៅឡើយនេះ ត្រូវបានបញ្ជូនទៅសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតក្នុងទីក្រុងភ្នំពេញហើយ កាលពីថ្ងៃសុក្រ ទី៨ ខែឧសភាឆ្នាំ២០២០។ នេះបើផ្អែកតាមក្រសួងសុខាភិបាល។ ក្រសួងសុខាភិបាលបានបញ្ជាក់ទៀតថា ការឆ្លងវីរុសកូរ៉ូណានេះ មិនមានករណីព្យាបាលជាសះស្បើយនោះទេ៕